《送都昌李县丞》
宋代·邓林

酒尽沙头双玉瓶，江空岁晚动离情。三千客路风云远，方寸臣心日月明。

奏最枫宸嘉茂绩，恩流花县说芳名。悬知宠秩□迁处，紫绶双垂出凤城。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。